CELEX: 32010R1034
Language: hr
Date: 2010-11-15 00:00:00
Title: Uredba Komisije (EU) br. 1034/2010 od 15. studenoga 2010. o izmjeni Uredbe (EZ) br. 1082/2003 o pregledima koji se odnose na zahtjeve za označivanje i registraciju goveda  Tekst značajan za EGP

03/Sv. 60
               
               
                  HR
               
               
                  Službeni list Europske unije
               
               
                  206
               
            32010R1034
      
                  L 298/7
               
               
                  SLUŽBENI LIST EUROPSKE UNIJE
               
            UREDBA KOMISIJE (EU) br. 1034/2010
      od 15. studenoga 2010.
      o izmjeni Uredbe (EZ) br. 1082/2003 o pregledima koji se odnose na zahtjeve za označivanje i registraciju goveda
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1760/2000 Europskog parlamenta i Vijeća od 17. srpnja 2000. o uvođenju sustava označivanja i registracije životinja vrste goveda, označivanju goveđeg mesa i proizvoda od goveđeg mesa i stavljanju izvan snage Uredbe Vijeća (EZ) br. 820/97 (1), a posebno uvodnu rečenicu članka 10. točke (d),
      budući da:
      
                  (1)
               
               
                  Uredba Komisije (EZ) br. 1082/2003 od 23. lipnja 2003. o utvrđivanju detaljnih pravila za primjenu Uredbe (EZ) br. 1760/2000 Europskog parlamenta i Vijeća o najnižoj razini kontrola koje treba provesti u okviru sustava za označivanje i registraciju goveda (2) propisuje minimalne zahtjeve za takve kontrole.
               
            
                  (2)
               
               
                  Iskustvo stečeno kroz provedbu inspekcijskih pregleda na licu mjesta iz Uredbe (EZ) br. 1082/2003, kako je navedeno u godišnjim izvješćima, kao i kroz provedbu pregleda na licu mjesta ovaca i koza iz Uredbe Komisije (EZ) br. 1505/2006 (3) podupire smanjenje postotka gospodarstava koje je potrebno pregledati svake godine i broja životinja koje je potrebno pregledati. Opće je pravilo da je potrebno pregledati sve životinje na gospodarstvu. Međutim nadležnim tijelima je potrebno dozvoliti da za gospodarstva s više od 20 životinja ograniče broj pregleda na odgovarajući reprezentativan uzorak životinja.
               
            
                  (3)
               
               
                  Pored toga, Uredba (EZ) br. 1082/2003 predviđa da države članice moraju dostaviti Komisiji godišnje izvješće u skladu s obrascem iz Priloga I. te Uredbe navodeći pojedinosti o provedbi tih kontrola.
               
            
                  (4)
               
               
                  Sakupljanje podataka za godišnje izvješće mora biti odgovarajuće i proporcionalno zadanim ciljevima. Zbog boljeg i odgovarajućeg izvješćivanja, određene zahtjeve iz Uredbe (EZ) br. 1082/2003, kao i obrazac iz Priloga I. Uredbi potrebno je pojednostavniti kako bi se bolje prezentirale relevantne informacije o provedbi kontrola.
               
            
                  (5)
               
               
                  Uredbu (EZ) br. 1082/2003 trebalo bi stoga odgovarajuće izmijeniti.
               
            
                  (6)
               
               
                  Mjere predviđene ovom Uredbom su u skladu s mišljenjem Odbora za poljoprivredne fondove,
               
            DONIJELA JE OVU UREDBU:
      Članak 1.
      Uredba (EZ) br. 1082/2003 mijenja se kako slijedi:
      
                  1.
               
               
                  U članku 2. stavci 1. i 2. zamjenjuju se sljedećim:
                  „1.   Nadležno tijelo će svake godine provesti preglede koji će obuhvatiti najmanje 3 % gospodarstava.
                  2.   Ako pregledi iz stavka 1. otkriju značajan stupanj nesukladnosti s Uredbom (EZ) br. 1760/2000, najmanja stopa pregleda će se povećati u sljedećem razdoblju godišnjih inspekcija.”
               
            
                  2.
               
               
                  Članak 3. zamjenjuje se sljedećim:
                  „Članak 3.
                  Nadležno tijelo će provjeriti označivanje svih životinja na gospodarstvu.
                  Međutim ako broj životinja na gospodarstvu prelazi 20, nadležno tijelo može odlučiti o pregledu sredstava za označivanje reprezentativnog uzorka navedenih životinja u skladu s međunarodno priznatim standardima pod uvjetom da je broj pregledanih životinja dovoljan za otkrivanje 5 % slučajeva nesukladnosti s Uredbom (EZ) br. 1760/2000 kod posjednika takvih životinja s pouzdanošću od 95 %.”
               
            
                  3.
               
               
                  U članku 5. stavku 1. točka (b) zamjenjuje se sljedećim:
                  
                              „(b)
                           
                           
                              broj gospodarstava koja su pregledana;”
                           
                        
            
                  (4)
               
               
                  Prilog I. se izmjenjuje u skladu s Prilogom ovoj Uredbi.
               
            Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. studenoga 2010.
         
            
               Za Komisiju
            
            
               Predsjednik
            
            José Manuel BARROSO
         
      
      
         (1)  SL L 204, 11.8.2000., str. 1.
      
         (2)  SL L 156, 25.6.2003., str. 9.
      
         (3)  SL L 280, 12.10.2006., str. 3.
      
         PRILOG
         Prilog I. Uredbi (EZ) br. 1082/2003 zamjenjuje se sljedećim:
         
            
               „PRILOG I.
               
                  Izvješće o rezultatima pregleda provedenih u skladu s glavom I. Uredbe (EZ) br. 1760/2000
               
               1.   Opće informacije o gospodarstvima i životinjama
               
                           Ukupan broj gospodarstava u državi članici na početku razdoblja izvješćivanja (1)
                           
                        
                        
                            
                        
                     
                           Ukupan broj gospodarstava pregledanih tijekom razdoblja izvješćivanja
                        
                        
                            
                        
                     
                           Ukupan broj registriranih životinja u državi članici na početku razdoblja izvješćivanja (1)
                           
                        
                        
                            
                        
                     
                           Ukupan broj pregledanih životinja na gospodarstvu
                        
                        
                            
                        
                     2.   Nesukladnost s Uredbom (EZ) br. 1760/2000
               
                           Gospodarstva s nesukladnostima
                        
                        
                            
                        
                     Sankcije nametnute u skladu s Uredbom Komisije (EZ) br. 494/98 (*)
               
               
                            
                        
                        
                           Boj životinja u prekršaju
                        
                        
                           Broj gospodarstava u prekršaju
                        
                     
                           
                                       1.
                                    
                                    
                                       Ograničenja kretanja pojedinačnih životinja
                                    
                                 
                        
                            
                        
                        
                            
                        
                     
                           
                                       2.
                                    
                                    
                                       Ograničenja kretanja svih životinja na gospodarstvu
                                    
                                 
                        
                            
                        
                        
                            
                        
                     
                           
                                       3.
                                    
                                    
                                       Uništenje životinja
                                    
                                 
                        
                            
                        
                        
                            
                        
                     
                           Ukupno
                        
                        
                            
                        
                        
                            
                        
                     
         
         
            (1)  ili drugi nacionalni referentni podaci za statistiku o životinjama.
         
            (*)  SL L 60, 28.2.1998., str. 78.”